Α4-0010/96

Πρόταση για την έκδοση οδηγίας του Συμβουλίου που αφορά την προσέγγιση των νομοθεσιών των κρατών μελών σχετικά με τον τεχνικό έλεγχο των μηχανοκινήτων οχημάτων και των ρυμουλκουμένων τους (COM(95)0415 - C4-0467/95 - 95/0226 (SYN))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 1α (νέα)

>Κείμενο μετά την ψηφοφορία στο ΕΚ>

λαμβάνοντας υπόψη το ψήφισμα του Κοινοβουλίου της 18ης Ιανουαρίου 1995(1) σχετικά με την επίσημη κωδικοποίηση της κοινοτικής νομοθεσίας με τη συνημμένη διοργανική συμφωνία της 20ής Δεκεμβρίου 1994(2) σχετικά με την εντατική μέθοδο εργασίας για την επίσημη κωδικοποίηση των νομοθετικών κειμένων[semigr ]

>Κείμενο μετά την ψηφοφορία στο ΕΚ>

(1) ΕΕ C 43 της 20.02.1995, σελ. 41

(2) EE C 293 της 8.11.1995, σελ. 2

(Τροπολογία 2)

Αιτιολογική σκέψη 12α (νέα)

>Κείμενο μετά την ψηφοφορία στο ΕΚ>

ότι τα κράτη μέλη οφείλουν, το καθένα στο πλαίσιο των αρμοδιοτήτων του, να εξασφαλίζουν την καλή ποιότητα και τη χρησιμοποίηση της ενδεδειγμένης μεθόδου για τον τεχνικό έλεγχο των μηχανοκίνητων οχημάτων,

(Τροπολογία 3)

Αιτιολογική σκέψη 12β (νέα)

>Κείμενο μετά την ψηφοφορία στο ΕΚ>

ότι η Επιτροπή οφείλει να ελέγχει αυστηρά την έμπρακτη εφαρμογή της παρούσας οδηγίας και να υποβάλλει κατά τακτά χρονικά διαστήματα έκθεση στο Ευρωπαϊκό Κοινοβούλιο και το Συμβούλιο σχετικά με τα αποτελέσματα των ελέγχων αυτών[semigr ]

(Τροπολογία 10)

Αιτιολογική σκέψη 32α (νέα)

>Κείμενο μετά την ψηφοφορία στο ΕΚ>

ότι κατά τη διάρκεια του 1996 η Επιτροπή οφείλει να υποβάλει στο Ευρωπαϊκό Κοινοβούλιο και στο Συμβούλιο έκθεση σχετικά με τη δυνατότητα επέκτασης του τεχνικού ελέγχου και στα οχήματα με δύο ή τρεις τροχούς[semigr ]

(Τροπολογία 8)

Άρθρο 2

>Αρχικό κείμενο>

Οι τεχνικοί έλεγχοι κατά την έννοια της παρούσας οδηγίας διενεργούνται από το κράτος ή από τα όργανα ή τους φορείς που υποδεικνύει και εποπτεύει άμεσα το κράτος.

>Κείμενο μετά την ψηφοφορία στο ΕΚ>

Οι τεχνικοί έλεγχοι κατά την έννοια της παρούσας οδηγίας διενεργούνται από το κράτος ή από δημόσιο οργανισμό στον οποίο ανατίθενται τέτοιου είδους καθήκοντα, ή από τα όργανα ή τους φορείς, ακόμη και εξουσιοδοτημένους ιδιωτικούς φορείς, που υποδεικνύει και εποπτεύει άμεσα το κράτος. Ιδιαίτερα όταν οι φορείς που είναι εξουσιοδοτημένοι για τον τεχνικό έλεγχο λειτουργούν επίσης ως συνεργεία επισκευής οχημάτων, τα κράτη μέλη μεριμνούν ώστε να προστατεύεται η αντικειμενικότητα και η υψηλή ποιότητα ελέγχου των οχημάτων

(Τροπολογία 6)

Παράρτημα Ι, σημείο 5

>TABLE>

(Τροπολογία 7)

Παράρτημα ΙΙ, σημείο 8.2.1., σημείο α), υποσημείο 2, δεύτερο εδάφιο

>Αρχικό κείμενο>

Μετά από κάποιο εύλογο χρονικό διάστημα που απαιτείται για να φθάσει ο κινητήρας στην κανονική κατάσταση λειτουργίας (λαμβανομένων υπόψη των συστάσεων του κατασκευαστή), μετράται στην κατάσταση βραδυπορείας (ραλαντί) και με αποσυμπλεγμένο τον κινητήρα, η περιεκτικότητα των εκπομπών σε μονοξείδιο του άνθρακα (CO).

>Κείμενο μετά την ψηφοφορία στο ΕΚ>

Η περιεκτικότητα των εκπομπών σε μονοξείδιο του άνθρακα (CO) μετράται σε κατάσταση βραδυπορείας (ραλαντί), με αποσυμπλεγμένο τον κινητήρα, και εφόσον ο κινητήρας έχει ζεσταθεί ενώ ήταν κρύος όταν τέθηκε σε λειτουργία, σύμφωνα με τις συστάσεις του κατασκευαστή.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου επί της προτάσεως της Επιτροπής προς το Συμβούλιο για την έκδοση οδηγίας που αφορά την προσέγγιση των νομοθεσιών των κρατών μελών σχετικά με τον τεχνικό έλεγχο των μηχανοκινήτων οχημάτων και των ρυμουλκουμένων τους (COM(95)0415 - C4-0467/95 - 95/0226 (SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(95)0415 - 95/0226 (SYN)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 189 Γ και 75 της Συνθήκης ΕΚ (C4-0467/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Μεταφορών και Τουρισμού και τη γνωμοδότηση της Επιτροπής Οικονομικής, Νομισματικής και Βιομηχανικής Πολιτικής (Α4-0010/96),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παρ. 2 της Συνθήκης ΕΚ[semigr ]

3. καλεί το Συμβούλιο να συμπεριλάβει στην κοινή θέση που θα υιοθετήσει σύμφωνα με το άρθρο 189 Γ, σημείο(α) της Συνθήκης ΕΚ, τις τροπολογίες που ενέκρινε το Σώμα[semigr ]

4. ζητεί να κληθεί να γνωμοδοτήσει εκ νέου σε περίπτωση που το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.